text: "मध्यप्रदेश के मुख्यमंत्री शिवराज सिंह चौहान ने कल्पेश याग्निक के निधन पर शोक जताया। उन्होंने ट्वीट किया, ""बेबाक लेखन के पर्याय वरिष्ठ पत्रकार कल्पेश याग्निक को श्रद्धांजलि। राष्ट्रभक्ति के दृढ़ संकल्प से सिंचित प्रखर विचारों से आप हमारे दिल में अमर रहेंगे। ईश्वर से प्रार्थना है कि दिवंगत आत्मा को शांति और परिजनों को पीड़ा की इस घड़ी में संबल प्रदान करें।"" उधर, कांग्रेस नेता दिग्विजय सिंह ने कहा- ""दैनिक भास्कर के ग्रुप एडिटर और जाने माने पत्रकार कल्पेश याग्निक नहीं रहे। मेरे अच्छे परिचित थे। वे अच्छे पत्रकार थे। मेरी उन्हें श्रद्धांजलि। ईश्वर उनकी आत्मा को शांति प्रदान करे और परिवार को यह शोक सहने की शक्ति दे।"""